CELEX: 62021TN0788
Language: mt
Date: 2021-12-21 00:00:00
Title: Kawża T-788/21: Rikors ippreżentat fil-21 ta’ Diċembru 2021 – TDK Foil Italy vs Il-Kummissjoni

21.2.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 84/43
            
         
      Rikors ippreżentat fil-21 ta’ Diċembru 2021 – TDK Foil Italy vs Il-Kummissjoni
      (Kawża T-788/21)
      (2022/C 84/61)
      Lingwa tal-kawża: l-Ingliż
      
         Partijiet
      
      
         Rikorrent: TDK Foil Italy SpA (Rozzano, l-Italja) (rappreżentanti: F. Di Gianni, A. Scalini u G. Pregno, lawyers)
      
         Konvenut: Il-Kummissjoni Ewropea
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla r-Regolament ta’ Implimentazzjoni tal-Kummissjoni (UE) 2021/1784 (1) tat-8 ta’ Ottubru 2021 li jimponi dazju anti-dumping definittiv fuq l-importazzjonijiet ta’ prodotti tal-aluminju llaminati ċatti li joriġinaw mir-Repubblika tal-Poplu taċ-Ċina, safejn tinkludi fl-ambitu tad-dazju anti-dumping laminat tal-aluminju mhux ipproċessat użat biex jipproduċi anodi ta’ vultaġġ għoli u laminati f’forma ta’ lingwetta għal kondensaturi elettrolitiċi tal-aluminju;
               
            
                  —
               
               
                  sussidjarjament, tannulla l-Artikolu 1(1) tar-Regolament ta’ Implimentazzjoni tal-Kummissjoni (UE) 2021/1784 tat-8 ta’ Ottubru 2021 li jimponi dazju anti-dumping definittiv fuq l-importazzjonijiet ta’ prodotti tal-aluminju llaminati ċatti li joriġinaw mir-Repubblika tal-Poplu taċ-Ċina, safejn tinkludi illegalment laminat tal-aluminju ta’ purità għolja fl-ambitu tad-dazju anti-dumping, u
               
            
                  —
               
               
                  u fi kwalunkwe każ, tikkundanna lill-Kummissjoni tbati l-ispejjeż tal-proċedura.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka żewġ motivi.
      
                  1.
               
               
                  L-ewwel motiv ibbażat fuq il-fatt li, billi inkludiet laminat tal-aluminju ta’ purità għolja fil-kamp ta’ applikazzjoni tal-miżuri, il-Kummissjoni kienet wettqet żball manifest ta’ evalwazzjoni tal-provi pprovduti matul l-investigazzjoni u kisret il-prinċipju ta’ proporzjonalità. B'mod partikolari, ir-rikorrenti ssostni li hemm evidenza soda tan-nuqqas ta’ produzzjoni fl-Unjoni Ewropea ta’ laminat tal-aluminju ta’ purità għolja.
               
            
                  2.
               
               
                  It-tieni motiv ibbażat fuq il-fatt li, ir-Regolament ikkontestat jikser l-Artikolu 1(1) tar-Regolament Bażiku safejn applika dazji anti-dumping kontra importazzjonijiet ta’ prodott li ma setax jikkawża dannu lill-industrija tal-Unjoni Ewropea, kif ukoll fin-nuqqas tal-interess tal-Unjoni.
               
            
         (1)  ĠU 2021, L 359, p. 6.